C 421/34
EL
Επίσημη Εφημερίδα της Ευρωπαϊκής Ένωσης
4.11.2022
Ως εκ τούτου, πολλές από τις περιοχές αυτές μπορούν να επεκτείνουν τα έργα επίδειξης, καθώς και τα μέτρα καινοτομίας και μεταφοράς τεχνολογίας, με τη χρήση πόρων της πολιτικής συνοχής, προκειμένου να συμβάλουν στην επίτευξη των στόχων του προγράμματος.
Οι περιφέρειες που έχουν προσδιορίσει προτεραιότητες στις στρατηγικές που αφορούν συγκεκριμένο τομέα αποστολής μπορούν να αναπτύξουν συνέργειες με την εν λόγω αποστολή (19) για τη στήριξη της ανάπτυξης και/ή της κατάντη εφαρμογής νέων προσεγγίσεων όσον αφορά την ανάπτυξη μετασχηματιστικών οδών.
Για παράδειγμα, οι αποστολές στο πλαίσιο του προγράμματος «Ορίζων Ευρώπη» μπορούν να παράσχουν κατευθυντικότητα· να δώσουν ώθηση στην περιφερειακή ανάπτυξη· να προωθήσουν τη διεπιστημονική και πολυεπίπεδη διακυβέρνηση· να εξασφαλίσουν τη συμμετοχή του ευρύτερου κοινού και των τοπικών/περιφερειακών ενδιαφερόμενων μερών· και να προβάλουν τις επενδύσεις της πολιτικής συνοχής και την πρόσβαση σε νέα δίκτυα, πλατφόρμες άντλησης διδαγμάτων πολιτικής και χρηματοδοτικά μέσα.
Οι περιφέρειες διαδραματίζουν σημαντικό ρόλο στην ανάπτυξη της οικονομίας υδρογόνου, ιδίως μέσω των κοιλάδων υδρογόνου (20).
Διασφαλίζουν την παραγωγή, τη μεταφορά, την αποθήκευση και τη χρήση υδρογόνου σε περιφερειακό ή τοπικό επίπεδο και έχουν καίρια σημασία για την επίτευξη των στόχων του REPowerEU (21).
Η κοινή επιχείρηση «Καθαρό υδρογόνο» διαθέτει μακρόχρονη πείρα στη στήριξη της δημιουργίας κοιλάδων υδρογόνου στην ΕΕ.
Για την περαιτέρω ανάπτυξη αυτής της επιτυχημένης ιδέας σε όλα τα κράτη μέλη θα απαιτηθεί σημαντική συγκέντρωση πόρων.
Για παράδειγμα, το ανανεώσιμο υδρογόνο θα έχει καθοριστικό ρόλο στην αντικατάσταση του φυσικού αερίου, του γαιάνθρακα και του πετρελαίου σε δύσκολα απανθρακοποιήσιμες βιομηχανίες και στις μεταφορές.
Στο πλαίσιο του σχεδίου REPowerEU τίθεται στόχος εγχώριας παραγωγής 10 εκατ.
τόνων ανανεώσιμου υδρογόνου και εισαγωγών 10 εκατ.
τόνων ανανεώσιμου υδρογόνου έως το 2030.
Οι περιφέρειες διαδραματίζουν σημαντικό ρόλο στην ανάπτυξη της οικονομίας υδρογόνου, ιδίως μέσω των κοιλάδων υδρογόνου.
Οι κοιλάδες υδρογόνου διασφαλίζουν την παραγωγή, τη μεταφορά, την αποθήκευση και τη χρήση υδρογόνου σε περιφερειακό ή τοπικό επίπεδο και έχουν καίρια σημασία για την επίτευξη των στόχων του REPowerEU.
Τόσο η κοινή επιχείρηση «Καθαρό υδρογόνο» όσο και οι προκάτοχοί της διαθέτουν μακρόχρονη πείρα στη στήριξη της δημιουργίας κοιλάδων υδρογόνου στην ΕΕ.
Επί του παρόντος, υπάρχουν 23 κοιλάδες υδρογόνου στην ΕΕ σε δέκα κράτη μέλη.
Για την περαιτέρω ανάπτυξη αυτής της επιτυχημένης ιδέας σε όλα τα κράτη μέλη θα απαιτηθεί σημαντική συγκέντρωση πόρων.
(19) Οι αποστολές της ΕΕ συνιστούν καινοτομία του προγράμματος έρευνας και καινοτομίας «Ορίζων Ευρώπη» για την περίοδο 2021-2027.
Οι αποστολές της ΕΕ αποτελούν μια συντονισμένη προσπάθεια της Επιτροπής για συγκέντρωση των αναγκαίων πόρων όσον αφορά τα προγράμματα, τις πολιτικές και τους κανονισμούς χρηματοδότησης, καθώς και άλλες δραστηριότητες.
Αποσκοπούν επίσης στην κινητοποίηση και την ενεργοποίηση δημόσιων και ιδιωτικών φορέων, όπως τα κράτη μέλη της ΕΕ, οι περιφερειακές και τοπικές αρχές, τα ερευνητικά ιδρύματα, οι γεωργοί και οι διαχειριστές γης, οι επιχειρηματίες και οι επενδυτές, ώστε να επιτευχθούν πραγματικά και διαρκή αποτελέσματα.
Οι αποστολές θα εξασφαλίσουν τη συμμετοχή του ευρύτερου κοινού για την προώθηση της υιοθέτησης νέων λύσεων και προσεγγίσεων από την κοινωνία.
Υπάρχουν πέντε αποστολές της ΕΕ (προσαρμογή στην κλιματική αλλαγή· καρκίνος· αποκατάσταση των ωκεανών και των υδάτων μας έως το 2030· 100 κλιματικά ουδέτερες και έξυπνες πόλεις έως το 2030· μια ευρωπαϊκή συμφωνία για το έδαφος).
(20) Σύμπραξη έξυπνης εξειδίκευσης για τις κοιλάδες υδρογόνου και πιλοτική δράση για το υδρογόνο (Hydrogen valleys – Smart Specialisation Platform (europa.eu).
(21) Στο πλαίσιο του σχεδίου REPowerEU [COM(2022) 230 final] τίθεται στόχος εγχώριας παραγωγής 10 εκατ.
τόνων ανανεώσιμου υδρογόνου και εισαγωγών 10 εκατ.
τόνων ανανεώσιμου υδρογόνου έως το 2030.